google/wiki40b huggingface dataset:
Dreiemoment

Hvordan løsner skruen lettest?

Om man skal løsne en skrue som sitter godt fast som vist på bildet, hvor er det da mest hensiktsmessig å sette inn kraften? Definisjonen på dreiemoment er kraft ganger arm. For å løsne skruen er det da mest hensiktsmessig å sette inn kraften så langt fra rotasjonssenteret O som mulig. Altså vil det lønne seg å sette inn kraften i punktet B fremfor punket A. En kan si at dreiemomentet til kraften  om punkt O er større enn dreiemomentet til kraften  om punktet O.
Skruer, muttere og bolter bør festes med et nærmere spesifisert moment for at delene ikke skal løsne ved vanlig belastning, og for at materialet ikke skal ødelegges av at delene strammes for hardt.
En momentnøkkel kan enten måle momentet som brukes i øyeblikket, eller den kan gi etter ved et angitt moment slik at monteringen skjer med riktig moment.
Tutte Lemkow

Privatliv

Lemkow var født i en jødisk familie i Oslo. Han var gift med den svenske skuespillerinnen Mai Zetterling fra 1944 til 1953. Lemkow og Zetterling har en datter, Etienne og en sønn, Louis, som er professor i environmental sociology ved Autonomous University of Barcelona. Tutte Lemkow døde i London, 73 år gammel.
Biografien "Tutte Lemkow; På tå hev" skrevet i samarbeid med Margaret Ljunggren ble utgitt i 1989. (Gyldendal Norsk Forlag A/S)
EM i turn for menn 1963

Det 5. europamesterskapet i turn for herrer ble arrangert i Beograd i Jugoslavia i 1963.
Coraia

Utseende

Middelsstore (ca. 10 millimeter), avlange, mørke bladbiller, hode og pronotum rødlige med svarte flekker. Antennene er middels kraftige, nesten så lange som kroppen. Pronotum er bredere enn langt, trapesformet, noe smalere enn de jevnbrede dekkvingene.

Levevis

Både larvene og de voksne (imago) er planteetere på familien Rhamnaceae.

Utbredelse

Slekten er utbredt i Mellom-Amerika nord til det sørlige Texas.
Verdenscupen i boccia 2003

Verdenscupen i boccia 2003 (CPISRA Boccia World Cup 2003) ble arrangert i Christchurch på New Zealand, og var fjerde gang verdenscupen i boccia ble arrangert. Arrangør var CPISRA - Cerebral Palsy International Sports and Recreation Association.
Europalov

Europalov er et norsk nettsted som følger beslutningsprosessen fra EU til Norge for rettsakter som antas å være relevante for Det europeiske økonomiske samarbeidsområde (EØS) og Schengen-samarbeidet om grensekontroll (Schengen-traktaten). 
Nettstedet, som ble startet i 2007 under navnet EØS-saker, følger både EØS- og Schengen-relevante rettsakter fra forslagsstadiet i Europakommisjonen gjennom saksgangen i EU-institusjonene (Europaparlamentet og Rådet for Den europeiske union), EØS-organene og Norge, til de er gjennomført og trådt i kraft i norsk rett. Nettstedet følger også relevante fortolkninger av EØS-lovgivningen i EU-domstolen og EFTA-domstolen. I 2016 ble Europalov en del av Lovdata.  
Formålet med Europalov er å gjøre informasjon om relevante EU-rettsakter lettere tilgjengelig. Opplysninger om trinnene i behandlingen av disse sakene er ofte spredt på mange forskjellige internettsider, både i og utenfor Norge. 
Ved hjelp av forskjellige lister og søkemuligheter kan man på siden se hvor aktuelle saker befinner seg. Viktige saker og beslutninger omtales i egne nyhetsnotiser. Nettstedet inkluderer også informasjon om relevante politikkdokumenter (meddelelser, rapporter, grønnbøker m.m.). Et ukentlig nyhetsbrev oppsummerer nye og endrede saker på de forskjellige saksområdene.
Norske myndigheters synspunkter på EØS-relevante saker, som publiseres på EØS-notatbasen på Europaportalen, utgjør en viktig informasjonskilde, men nettstedet omtaler alle EØS- og Schengen-relevante saker straks de starter prosessen i EU-institusjonene.
Europalov publiserer også foreløpige utgaver av EØS-komiteens beslutninger, før de offentliggjøres i EØS-tillegget. Nettstedet viser dessuten hvor EU-rettsaktene til slutt ender opp (gjennomføres) i norsk rett og når de trer i kraft for norske borgere og foretak.
Ved årsskiftet 2017/2018 inneholdt Europalov faktaark for mer enn 7000 rettsakter og 1500 politikkdokumenter.
Honda HR-V

Honda HR-V er en mindre SUV som ble produsert av Honda mellom 1999 og 2005. HR-V er en forkortelse for «High Ride Vehicle». Ved introduksjon kom den kun som tredørsversjon med to store sidedører. I 2000 kom femdørsversjon, men hvor karosseri og chassis var det samme. Fordørene var gjort kortere. De fleste HR-V ble solgt med firehjulstrekk, men noen få eksemplarer med tohjulstrekk skal finnes. Trinnløs automatgir kunne kjøpes som ekstrautstyr.
Eneste motoralternativ i HR-V var en 1,6-liters bensinmotor. Ytelsene varierte fra standard 105 hk til 125 hk i senere utgaver (med V-TEC motor). HR-V fikk en facelift i 2003, men var stort sett uendret gjennom hele sitt livsløp. En spesiell ting med bilen var at den var en fireseter. 
Honda HR-V opparbeidet seg et godt rykte for å ha få feil og problemer.
Inception

Handling

Handlingen er satt til en verden hvor drømmer i stor grad styrer verdens rundgang. Dom Cobb er verdens beste på en illegal ting kalt "extraction" – han kan bryte seg inn i folks drømmer og stjele ideer – noe han både har profittert på og tapt på, siden han også mistet familien på grunn av evnene sine, og samtidig er en av Amerikas mest ettersøkte menn. Sammen med sin trofaste kompanjong Arthur utgjør han et uslåelig team – inntil arkitekten deres gjør en alvorlig feil, og Cobbs høyeste ønske om å få dra hjem til barna går i vasken. Men han ser en ny mulighet når den innflytelsesrike asiaten Saito ønsker å ta over et firma, som ble eid av en nylig avdødd mann. For å gjøre dette, må de gjøre "Inception" – innplanting av ideer – på mannen som arver firmaet, Fischer. 
Dette er sett på som umulig og blir ikke tatt godt imot av Cobbs allianse. Men Cobb er villig til å gjøre hva som helst for å få livet sitt tilbake, og setter sammen det optimale teamet som skal gjøre det umulige mulig: Hans faste og lojale hjelper Arthur, den talentfulle arkitektspiren Ariadne, sin gamle, macho kollega Eames og den gale sjåføren Yusuf, samt Saito, som ikke aner noen ting om "drømmenes verden" og egentlig bare er blindpassasjer. Sammen setter de ut på sin aller siste reise – uansett utfall. Men det viser seg at Fischer er langt bedre til å forsvare seg enn man hadde ventet, og derfor havner man i tidstrøbbel. Dessuten må Cobb overvinne flere motstandere enn "sikkerhetsvaktene" i drømmene til Fischer; hans avdøde kone Mal oppsøker og saboterer stadig drømmene hans...
Smart Patrol Records

Historie

Smart Patrol Records ble først og fremst etablert for å gi ut platene til bodøbandet The Spectacle, men da vennene deres som spilte i The Union Policy spurte om selskapet kunne være interessert i å hjelpe til med deres EP-utgivelse så takket de ja til det. Smart Patrol Records har siden spesialisert seg på uavhengig musikk knyttet til Bodø og Nord-Norge. Plateselskapet skiller seg ut ved at det er tro mot «gjør-det-selv»-etikken i punken, selger platene til kostpris og står for det aller meste av distribusjonen selv. Smart Patrol Records gir ut musikk i alle sjangere.
I gratisavisen Bodø Nu (oktober 2009) sin kåring over «De 100 beste Bodø-låtene» var Smart Patrol Records representert med flere låter: #4 Tungtvann – "Bodø City", #5 The Spectacle – "By God", #10 Manna – "Vi vil ikke ha mer krig", #14 Beyond The Faces – "Utveien", #25 Magnus Eliassen – "Lois is Happy", #56 The Spectacle – "Mourning", #67 The Spectacle – "From Sandbox to Laboratory" og #79 Manna – "Flyg ut av Babylon"
Gratisavisen Natt & Dag (januar 2010) kåret Manna – Flamma til å være den tiende beste utgivelsen i 2009.
Den 21. august 2011 ble The Spectacle – I, Fail kåret av Morgenbladet til å være norgeshistoriens 92. beste plate gjennom tidene
Linjefly

Utseende

Et middelsstort (vingespenn 33 – 37 mm), kraftig, lyst grågult nattfly. Arten kan ikke forveksles med noen andre nordeuropeiske arter. Forvingen har fire smale, brune tverrstriper, den innerste av disse er bare tydelig i den fremre halvdelen, nummer tre er uskarp. Bakvingen er gulgrå.

Levevis

Arten kan finnes både i litt åpen skog, i skogkanter og i helt åpne områder. Larven lever mest like under jordoverflaten og gnager på rothalsene til ulike urter, blant andre groblad (Plantago major). Den overvintrer. De voksne sommerfuglene flyr om natten i juni – juli og kommer gjerne til lys.

Utbredelse

Arten finnes i Europa, bortsett fra lengst i nord, og østover til Kaukasus. Det er usikkert om den har faste bestander i Norge. Den er funnet nokså få ganger langs kysten fra Oslo i øst til Søgne i vest. De siste årene er det funnet noen eksemplarer nær Kristiansand, så det er mulig at den holder på å etablere seg der. Den er listet som sårbar (V) på den norske rødlisten, men det er usikkert om den hører hjemme der siden den kanskje ikke har bestander i Norge.
TrueOS

TrueOS, tidligere kalt PC-BSD eller PCBSD, er et Unix-liknende operativsystem som er basert på FreeBSD. Det benytter et grafisk installasjonsprogram og skrivebordsmiljøene KDE 4, Lumina, LXDE, MATE og Xfce. Operativsystemet har offisielle Nvidia og Intel-drivere tilgjengelige gjennom Kwin, og gjennom Wine kan det kjøre programvare for Microsoft Windows. TrueOS kan også kjøre Linux-programmer, i tillegg til FreeBSD Ports og har sitt eget pakkesystem .txz som gjør det mulig å installere binærkoden til programvare gjennom en enkel nedlastingslenke, noe som er unikt for BSD-operativsystemer.
TrueOS støtter OpenZFS, og installasjonsprogrammet tilbyr diskkryptering med geli slik at systemet krever et passord før oppstart.
Første versjon ble lansert 29. april 2006. Siste versjon er 10.3 som ble lansert 4. april 2016.
Vang (Oppland)

Areal og befolkning

De fleste vangsgjeldinger bor i Ryfoss, Vang, Øye og på Tyinkrysset.  Vang har én kombinert barneskole og ungdomsskole: Vang barne- og ungdomsskule.

Geografi

Fjellområdet Filefjell ligger i vest og fjellområdet Jotunheimen i nord.
Det høyeste punktet i kommunen er Vestre Kalvehøgde på 2208 meter over havet. En annen høy topp i kommunen er Rasletinden med 2105 meter. Begge to ligger på grensa mot kommunen Vågå i Gudbrandsdalen. En annen kjent fjelltopp er Bitihorn (1607 moh.) som ligger på grensa mot Øystre Slidre. Toppen Ranastongi (Ranastønge) på 1900 moh. er en av tre topper sør for Jotunheimen som er 1900 m eller høyere.
Det ligger flere store innsjøer i kommunen, med største innsjøer Tyin, Sulevatnet, Nørdre Syndin, Vangsmjøse, Øyangen (delt med Vestre Slidre og Øystre Slidre), Bygdin, Helin, Vinstre, Steinbusjøen og Fleinsendin.
Kommunen måler 56 km på nord-sør aksen og 47.3 km på øst-vest aksen. 88 prosent av kommunen er over 900 meter over havet. 13 prosent av arealet er dekket av vann. Laveste punkt er 363 meter over havet, hvor Begna (Storåne) renner ut i Slidrefjorden.

Historie

Vang, som resten av Valdres, ble opprinnelig befolket med immigranter fra Vestlandet. I 1153 ble Valdres av denne grunn inkludert av kardinal Breakspear i bispedømmet i Stavanger. 
På den gamle tingvollen der Vang stavkirke en gang stod holdt Håkon VI ting i 1368. Da ble en grensetvist løst med en grensestein som står til denne dag.
Høyt oppe på Filefjell står Nystuen Høyfjellshotell, hvor reisende en gang fant ly når de skulle reise mellom Østlandet og Vestlandet. Her oppholdt de kjente bjørnene Pekka og Liisa seg på 1950- og 60-tallet. På andre siden av den trange dalen som snor seg over fjellet ligger Maristua, satt opp etter påbud av Dronning Margrete rundt 1390. Selv om Nystua først er nevnt i 1627 er den med stor sannsynlighet mye eldre. Begge disse skysstasjonene ble vedlikeholdt av staten inntil 1830. 
I Smeddalen rett vest for Nystua stod for flere århundrer siden en kirke, St. Tomaskirken på Filefjell. Det var en stavkirke som er omtalt første gang i 1615, men antakeligvis var den mye eldre. På grunn av martnan som var mellom sogninger og valdriser, og som tidvis var ganske voldelige, ble kirken besluttet revet. Det var så ille at det ble sagt at «når kjerringe sende maan sin på martnan so sende ho med håna ein likkjortel». I 1808 var kirken borte men martnan fortsatte.
Perthesøya

Perthesøya er ei øy på Svalbard. Øya ligger i Hinlopenstretet, like sørvest for Nordaustlandet, og er en del av Gustav Adolf Land. Den er også en del av Nordaust-Svalbard naturreservat.
Det er noen små skjær rundt øya, i sørøst ligger Behmøya. Arealet av øya er om lag 1 km².
Allianz für Deutschland

Allianz für Deutschland («alliansen for Tyskland») var et borgerlig valgforbund ved det første og siste frie valget til Folkekammeret i DDR den 18. mars 1990. Alliansen ble dannet 5. februar samme år og bestod av CDU i DDR, Deutsche Soziale Union og Demokratischer Aufbruch.
CDU i Vest-Tyskland under Helmut Kohls ledelse spilte en vesentlig rolle i opprettelsen av dette valgforbundet i DDR. Det gikk inn for en rask tysk gjenforening og gjenopprettelse av de gamle delstatene.
Ved valget oppnådde alliansen 48,15 % av stemmene (CDU 40,9%, DSU 6,3%, DA 0,9 %) og 192 av 400 mandater. Ettersom DDR ikke hadde noen sperregrense fikk alliansen likevel ikke et absolutt flertall, og valgte derfor inngå et samarbeid med de liberale (BFD) og SPD. Alliansens toppkandidat, Lothar de Maizière, ble DDRs første og eneste demokratisk utpekte statsminister. Med den tyske gjenforening den 3. oktober 1990 oppløste alliansen seg.
DarkOrbit

Omkostninger

Mens det i utgangspunktet skal være gratis å spille, er DarkOrbit blitt kritisert for såkalte «mikrotransaksjoner», som spesielt yngre spillere benytter for å kjøpe seg fordeler. Slike kjøp kan i lengden påføre dem eller deres foresatte betydelige og uventede utgifter i ti- eller hundretusen kroners klassen.

Spillmekanikk

I spillet starter man med å velge et firma man vil spille for: Venus Resources Unlimited (VRU), Earth Industries Corporation (EIC) eller Mars Mining Operations (MMO). Når spilleren har valgt, blir man teleportert til hjembasen for det valgte firmaet der man starter med noen innledende oppdrag for firmaet sitt. Formålet med spillet er å samle rikdom og styrke for seg selv og firmaet.
Digital bearbeidingskompetanse

Digital bearbeidingskompetanse betegner innen fagfeltet IKT-pedagogikk evnen til å produsere og gjenbruke informasjon og ulikt materiale på nettet. Denne kompetanseformen inngår som en del av begrepet digital kompetanse.

Bakgrunn

Et vesentlig kjennetegn ved den nye internettkulturen (web 2.0) er at det gir muligheter for at andre kan benytte seg av det materialet som man selv legger ut på nettet. Digital bearbeidingskompetanse vil særlig berøre det man kan kalle multimedia literacy.

Bearbeidelser og opphavsrett

Til multiforfatter-nettsteder som wikier er det som regel knyttet brukerbetingelser som eksplisitt gir bidragsytere rett til å bearbeide alt materiale som befinner seg på nettstedet, og som også forutsetter at bidragsytere fristiller egne bidrag, slik at andre kan bearbeide dem. Likeledes har de som lager grensesnitt som frigir data som kan brukes i en mashup som regel også laget et apparat (gjerne avtalebasert) som klargjør de opphavsrettslige spørsmål knyttet til bruk og bearbeidelse.
Når elevene skaper sammensatte tekster benytter de imidlertid gjerne verk (særlig bilder og lyd) som er skapt av andre, og som de henter fra nettet og fra egne CD-er. Dersom bruken av slike verk som komponent i en sammensatt tekst ikke på forhånd er klarert med rettighetshaver vil bruken være i strid med opphavsretten (jf. åndsverkloven § 4, annet ledd). Det finnes imidlertid opphavsrettslige løsninger, som for eksempel Creative Commons, der rettighetshavere på forhånd kan gi tillatelse (lisens) til ulike former for gjenbruk, derunder bearbeidelser. Dersom elevene begrenser bruken av fremmed materiale til verk med slik lisens og respekterer vilkårene for bruk som framgår av lisensen (som for eksempel vilkår om kildeangivelse og navngivelse) unngår man at elevenes arbeide med å skape sammensatte tekster kommer i konflikt med opphavsretten.
Hama

Demografi

Dagens by har en befolkning på 696 863 (2009) og er således den fjerde største i Syria, bak Aleppo, Damaskus, og Homs.
De fleste innbyggerne er sunnimuslimer. Men også den ortodokse kirke i Antiokia og den gresk-ortodokse kirke har tilhengere blant befolkningen.

Næringsveier

Hama er et viktig industri- og jordbruksområde i Syria med 3 680 km², over en tredjedel av guvernatet, som er under kultivering. Området produserer over halvparten av den nasjonale avlingen av poteter og pistasjnøtter foruten også en rekke andre planteprodukter. Det er også oppdrett av buskap i området.
Byen er kjent for sine 17 noriaer eller vannhjul for vanning av hager og grøntområder som det hevdes går tilbake til 1100-tallet f.Kr. Selv om disse har historisk sett blitt benyttet irrigasjon har dagens noriaer ikke den samme praktiske betydningen, bortsett fra den estetiske visningen.

Historie

Oldtidsriket omfattet også blant annet byene Homs og Ribla. Innbyggerne var kanaanitter.
I løpet av Salomos regjeringstid var riket etter alt å dømme underlagt Israel.
Hamat kom under innflytelse av assyrerne på 700-tallet f.Kr. Under selevkidene fikk byen Hamat navnet Epifaneia etter Antiokos IV Epifanes.
Granlia videregående skole

Molde yrkesskole for handel og kontorarbeid startet opp i leide klokaler i 1969-1970, men kunne ta i bruk eget bygg tett ved Romsdal videregående skole i 1972. I 1972 kunne skolen tilby elevene andreårskurs i markedsføring og regneskap, og fra 1977 kom fullstendig 3-årig utdanning i faget.
I 1980 fikk skolen kontoradministrasjonslinje og økonomisk linje for reklame og dekorasjon, andreårskurs. I 1984-1985 kunne skolen også gi utdanning på tredjeårsnivå i EDB og transportfag. Fra 1977-1983 hadde også Granlia videregående skole spesialklasse for utviklingshemma elever.
1976 skifta skolen navn til Granlia videregående skole. Skolen ble i 1994 sammenslått med Kviltorp videregående skole og Romsdal videregående skole til nye Romsdal videregående skole.
Vincenzo Arangio-Ruiz

Liv

Han var sønn av juristen Gaetano Arangio-Ruiz, og studerte rettsvitenskap ved Universitetet i Modena, hvor faren underviste i forfatningsrett. Han fortsatte studiene ved Universitetet i Napoli under Carlo Fadda. Fra 1912 underviste han ved Universitetet i Messina. Fra 1921 underviste han i romerretten ved Universitetet i Napoli. I 1945 skiftet han til Universitetet i Roma, hvor han i 1948 etterfulgte Emilio Albertario på lærestolen i romerrett.
Arangio-Ruiz var motstander av fascismen og en av dem som underskrev de antifascistiske intellektuelles manifest i 1925. Etter fascismens sammenbrudd i Sør-Italia sluttet han seg til det liberale partiet (Partito Liberale Italiano), og deltok som justisminister i Pietro Badoglios andre regjering (1944) og som undervisningsminister i Ivanoe Bonomis regjering (1944–1945) og Ferruccio Parris regjering (1945).
Arangio-Ruiz var medlem av det rekonstituerte Accademia dei Lincei fra 1947 og selskapets president fra 1952 til 1958. Blant hovedverkene hans er Corso di istituzioni di diritto romano (1921–1923) og Storia del diritto romano («Romerrettens historie», 1937).
Chita kraftverk

Chita kraftverk er et varmekraftverk i byen Chita i prefekturet Aichi i det sentrale Japan, ikke langt fra millionbyen Nagoya. Installert produksjonseffekt er 3 966 MW. Brenselkilden er LNG og råolje. 
Operatør er energiselskapet Chubu Electric Power.
Midt-Telemark

Midt-Telemark er et distrikt i Telemark fylke. Midt-Telemark utgjør et historisk distrikt på grensen mellom Øvre Telemark og Skiensfjorden, og er omtrent sammenfallende med den eldste definisjonen av Grenland.
I dag defineres distriktet Midt-Telemark som kommunene Bø, Sauherad og Nome. De har et samlet areal på 1 014 km² med til sammen 17 150 innbyggere (1. januar 2017). De tre kommunene samarbeider gjennom regionrådet Midt-Telemarkrådet. Bø og Sauherad har vedtatt å slå seg sammen under navnet Midt-Telemark kommune fra 2020; kommunen som blir stående utenfor er Nome, som er Midt-Telemarks største i både areal og folketall. Nome deltok imidlertid i kommunesammenslåingsprosessen og de andre kommunene valgte Midt-Telemark som navn på den nye kommunen utfra et ønske om at Nome etterhvert skal slutte seg til den.

Definisjoner

Midt-Telemark defineres i dag som kommunene Bø, Sauherad og Nome. Midt-Telemark anses ofte som en egen region på grensen mellom Øvre Telemark og Skiensfjorden. Midt-Telemark er omtrent sammenfallende med den opprinnelige definisjonen av Grenland, som bestod av områdene rundt Norsjø samt Bø; i nyere tid har imidlertid definisjonen av Grenland endret seg til å bli sammenfallende med det som opprinnelig het Skiensfjorden og har følgelig forskjøvet seg nedover i dagens fylke, mens det opprinnelige Grenland har blitt kalt Midt-Telemark. Både Midt-Telemark og Skiensfjorden ligger utenfor den opprinnelige definisjonen av Telemark, dvs. «telenes land», som historisk bare omfattet det som i dag kalles Øvre Telemark.
De nøyaktige grensene for hva som regnes som Midt-Telemark har også i nyere tid variert noe som følge av kommunesammenslåinger og grensejusteringer. I dag defineres Midt-Telemark vanligvis som kommunene  Bø, Nome og Sauherad; av disse ble Holla, den ene kommunen som ble slått sammen til Nome kommune, tradisjonelt regnet til Skiensfjorden/Grenland (i moderne forstand), men har senere ofte blitt regnet til Midt-Telemark.

Medier

Distriktet har to lokalaviser, med Kanalen som dekker Nome kommune (Lunde og Holla) og Bø Blad som dekker Bø kommune.
Fakultet for kunst, musikk og design

Fakultet for kunst, musikk og design (KMD) er et fakultet ved Universitetet i Bergen, opprettet 1. januar 2017 da universitetet tok over Kunst- og designhøgskolen i Bergen og Griegakademiet.
KMD har tre institutter: Institutt for kunst, Griegakademiet – Institutt for musikk og Institutt for design.
Leptusa

Utseende

Forholdsvis små (gjerne 2-4 millimeter lange), middels slanke kortvinger, kroppen nokså jevnbred. På farge er de ofte rødlige eller brunlige. Hodet er ganske bredt med nokså små fasettøyne. Pronotum er bredere enn langt, med rundede sider og hjørner. Dekkvingene er forholdsvis korte og har bakkanten tydelig innbuktet innenfor bakhjørnene. Føttene er fire-leddete.

Levevis

Leptusa-artene er vanlige på skogbunnen, og kan også finnes under løs bark på døde trær.
The Double (film)

Handling

Den forhenværende FBI-agenten Paul Shepherdson (Richard Gere) blir dratt ut av pensjonisttilværelsen av CIA-direktør Tom Highland (Martin Sheen) for å etterforske en gammel mordsak som plutselig blir aktuell igjen. Han blir satt opp sammen med den unge agentspiren Ben Geary (Topher Grace), som er ekspert på den antatte drapsmannen, en russisk mafialeder kalt Cassius, som er like mytisk som han er mystisk. Ben kommer på sporet av at Paul muligens er Cassius, og tilværelsen hans intensiveres, han blir mer og mer besatt, og kona Natalie (Odette Annable) og deres to barn kan plutselig være i fare om Ben ikke trår forsiktig i svingene. Men selvsagt er ikke ting fullt så opplagte som de ser ut...